คุมดอกเบี้ย
โดย...ชัตน์วรี (shewarat@hotmail.com)
9 ก.ย. 2559

โดย...ชัตน์วรี ([email protected])
มาแจ้งข่าวความคืบหน้าการร่างแก้ไข  พ.ร.บ. ห้ามเรียกดอกเบี้ยเกินอัตรา ได้ผ่านความเห็นชอบจากสภานิติบัญญัติแห่งชาติ (สนช.) แล้ว ในไม่ช้าจะออกมาเป็นกฎหมายที่มีผลบังคับใช้ในเร็วๆ นี้
สำหรับสาระสำคัญของ พ.ร.บ.ดังกล่าว ยังคงห้ามเรียกเก็บดอกเบี้ยเกินอัตรา 15% ซึ่งเป็นตามกฎหมายฉบับเดิมเมื่อ พ.ศ. 2475 แต่ที่เพิ่มคือ การเพิ่มโทษ จากเดิมที่กำหนดจำคุกไม่เกิน 2 ปี ปรับไม่เกิน 2 แสนบาท เพิ่มโทษเป็นจำคุกไม่เกิน 4 ปี ปรับไม่เกิน 4 แสนบาท หรือทั้งจำและปรับ  
จริงๆ กฎหมายฉบับนี้ออกมาเพื่อกำราบเจ้าหนี้นอกระบบ
สำหรับลูกหนี้สถาบันการเงินทั่วไป “ไม่ต้องดีใจ” เพราะกฎหมายฉบับนี้ไม่ได้บังคับสถาบันการเงิน ผู้ประกอบธุรกิจสินเชื่อส่วนบุคคลและบัตรเครดิต เนื่องจากมีประกาศธนาคารแห่งประเทศไทย (ธปท.) และกฎหมายสถาบันการเงินบังคับเป็นการเฉพาะอยู่แล้ว โดยปัจจุบัน ธปท.กำหนดเพดานอัตราดอกเบี้ยบัตรเครดิตไม่เกิน 20% ดอกเบี้ยสินเชื่อส่วนบุคคุล หรือบัตรกดเงินสดไม่เกิน 28% ส่วนสินเชื่อนาโนไฟแนนซ์กำหนดเพดานดอกเบี้ยไม่เกิน 36%